Էմիլի Սթեննարդ

Էմիլի Սթեննարդ (փետրվարի 8, 1802(1802-02-08), Նորիջ, Անգլիա, Մեծ Բրիտանիայի և Իռլանդիայի միացյալ թագավորություն - հունվարի 6, 1885(1885-01-06), Նորիջ, Անգլիա, Մեծ Բրիտանիայի և Իռլանդիայի միացյալ թագավորություն), նաև տիկին Ջոզեֆ Սթեննարդ, բրիտանացի նկարիչ, ով հայտնի է իր նատյուրմորտներով։ Նա համագործակցում էր Նորվիչի նկարիչների դպրոցի հետ։ Էմիլին և նրա զարմուհի Էլուիզ Հարիեթ Սթեննարդը համարվում են իգական սեռի տասնիներորդ դարի բրիտանացի լավագույն բնանկարիչներ։
Էմիլի Քոփինը ծնվել է Նորվիչում։ Նա Դանիել Քոփինի և նրա կնոջ՝ Էլիզաբեթի (née Clyatt) դուստրն էր, ովքեր ևս նկարիչներ էին։ 1820 թվականին Էմիլին հոր հետ ուղևորվում է Հոլանդիա՝ Ժան Վեյ Հայսեմի և այլ հոլանդացի նկարիչների աշխատանքներն ուսումնասիրելու։ Սա կարևոր հանգամանք էր իր կյանքում, որը մեծ ազդեցություն ունեցավ իր աշխատանքների վրա։ Նա 1826 թվականին ամուսնանում է նկարիչ Ջոզեֆ Սթեննարդի հեր, ով ևս Նորվիչից էր, սակայն չորս տարի հետո նա այրիանում է։ Ամուսինը մահանում է տուբերկուլոզից: Էմիլին շարունակում է աշխատել մինչ ութսուն տարեկան։ Նրա նկարների հիմնական մասը նատյուրմորտներ էին՝ ծաղիկներ ծաղկամանում, մրգեր կամ կենդանիներ։ Նրա աշխատանքները ցուցահանդեսների էին ներկայացվում և՛ Լոնդենում, և՛ Նորվիչում։ 1820 թվականին նա ծաղիկների օրիգինալ նկարի համար արժանանում է ոսկե մեդալի։ Հետագայում ևս երկու մեդալի է արժանանում։ 1831 թվականին դառնում է Նորվիչի նկարիչների միության անդամ։  Էմիլին միակն էր իր ընտանիքում, ով մշտապես համագործակցեց միության հետ։
Նրա աշխատանքների ամենամեծ հավաքածուն գտնվում է Նորֆոլքի թանգարանում։


== Կենսագրություն ==

Էմիլի Քոփինը ծնվել է 1802 թվականի փետրվարի 8-ին՝ Նորվիչում։ Դանիել Քոփինի և նրա կնոջ՝ Էլիզաբեթ քլայեթի դուստրն էր։ Նա մկրտություն է ստացել փետրվարի 14-ին Սուրբ Ստեփան եկեղեցում։ Նրա ծնողները ևս նկարիչներ էին։ Դանիել Քոփինը կոլեկցիոներ էր, նաև համարվում էր Նորվիչի նկարիչների միության հիմնադիր անդամներից մեկը։ Նրա մայրը նկարների տաղանդավոր կրկնօրինակող էր, բայց Էմիլին գերազանցեց նրա տաղանդը։ Ելնելով եկաղեցական գրառումներից Ֆրեդերիկ Դանիելը, Հենրի և Մերի Էլիզաբեթը նրա ավագ քույր և եղբայրներն էին, իսկ Լյուսին և Էդուարդը՝ կրտսեր (բոլորն էլ մկրտվել են 1796-1805 թվականներին)։ Նրա երկու քույրերն էլ մահացել են դեռահաս տարիքում։
Գրեթե ոչինչ հայտնի չէ նրա մանկության և կրթության վերաբերյալ։ 1820 թվականին Էմիլին հոր հետ ուղևորվում է Հոլանդիա՝ հոլանդացի նկարիչների աշխատանքներն ուսումնասիրելու։ Սա կարևոր հանգամանք էր իր կյանքում, որը մեծ ազդեցություն ունեցավ իր աշխատանքների վրա։ Այցի ընթացքում նա կրկնօրինակեց Ժան վեն Հայսեմի նկարները, որոնք գտնվում էին Ամստերդամի Տրիփոն Հաուսում։ Նա բարձր է գնահատվել է իր աշխատանքի ճշգրտության համար, և քանի որ Ամստերդամի պատկերասրահի տնօրենը հիացած էր նրա ցուցադրած  աշխատանքների երկու օրինակներով, նրան հնարավորություն է ընձեռնվում կրկնօրինակելու Հայսեմի մեկ այլ աշխատանք։
1826 թվականի հունվարի 3-ին, Էմիլին, ով արդեն կայացած նկարիչ էր, ամուսնանում է Նորվիչի նկարիչների դպրոցի նկարիչ Ջոզեֆ Սթեննարդի հետ, Նորվիչի Սուրբ Ջորջ Թեմբլանդ եկեղեցում։ Նրանք շատ համապատասխան զույգ էին, երկուսն էլ նկարիչների ընտանիքից։ Նրանց դուստրը՝ Էմիլին, ծնվել է 1827 թվականին։ Երկրորդ դուստրը մահացել է 1830 թվականին 9 ամսականում։ Նրանց ամուսնությունը շատ կարճատև էր, քանի որ ամուսինը՝ Ջոզեֆ Սթեննարդը մահանում է տուբերկուլեզից, 1830 թվականին։ Նա մահանում է եռեսուներեք տարեկնում, չնայած կնոջ ջանքերին, ով ամեն ինչ արեց իր ամուսնու կյանքը փրկելու համար։
Սթեննարդը ապրեց Նորվիչում ավելի քան հիսուն տարի։ Ըստ 1841–1881 թվականների մարդահամարի տվյալների, նա բնակվել է ամուսնու եղբոր՝ Ալֆրեդ Սթեննարդի և նրա ընտանիքի հետ 1841 թվականին, իսկ 1851-1881 թվականներին ապրել է միայն իր դստեր հետ։ Այդ մասին նկարագրվում է «Նկարիչ» կամ «Նկարչի մահացած կյանքը» աշխատության մեջ։
Սթեննարդի ոսկե մեդալները 1894 թվականին դուստրը նվիրել է Նորվիչ ամրոցի թանգարանին:
Մինչ կյանքի վերջ, 1894 թվականը (67 տարեկան), նա ապրել է Քաֆիդրալ փողոցում։
Կյանքի վերջին տարիներին նա ապրել է իր չամուսնացած  դստեր՝ Էմիլիի հետ Նորվիչի Քաֆիդրալ փողոց 12 հասցեում։ Նա մահանում է այդտեղ 1885 թվականի հունվարի 6-ին։ Սթեննարդը ցանկացել էր, որ նրան հուղարկավորեին իր դստեր մոտ։ Նրա մահվանից մեկ շաբաթ անց նրա մահախոսականը հայտնվում է տեղական լրագրերում. «Նա տաղանդավոր և խելացի նկարիչ էր, ով նկարում էր մրգեր, ծաղիկներ, ձկներ, կենդանիներ, նատյուրմորտ և նրա աշխատանքները միշտ բարձր են գնահատվել նկարչության սիրահարների կողմից։ Նրա բնական, նուրբ, համեստ և պարզ էությունը գրավում էր բոլոր նրանց, ում բախտ էր վիճակվել ծանոթանալ նրա հետ»:


== Ստեղծագործական ուղի ==
Նորվիչի նկարիչների դպրոցը արտակարգ միություն էր 19-րդ դարի Բրիտանիայի նկարչության պատմության մեջ։ Նորվիչը Լոնդոնից բացի միակ անգլիական քաղաքն էր, որտեղ զարգացած նկարչական դպրոց կար։ Այն ավելի շատ տեղաբնակ նկարիչներ ուներ, քան հետագայում տարբեր վայրերում ստեղծված այլ դպրոցներ։ Առավել հայտնի նկարիչներից են Ջոն Քրոնը, Էմիլի Սթեննարդի ամուսինը՝ Ջոզեֆ Սթեննարդը, Ջեյմս Սթարքը, Ջորջ Վինսենթը, Ռոբերտ Լեդբրուկը, Ջոն Ֆիրթլը, և Ջոն Սել Քորթմանը։ Նորվիչի դպրոցի նկարիչները միմյանց հետ կապված էին բնակության վայրով, Նորվիչի և Նորֆոլքի նկարագրություններով և անձնական ու գործնական մտերիմ հարաբերություններով: 19-րդ դարավերջին Նորվիչ դպրոցի նկարիչների նկարները, որ մի ժամանակ համարվում էին ժամանակակից և առաջադեմ, 20-րդ դարի սկզբին համարվում էին հնաոճ։
Նորվիչի Նկարիչների միությունը հիմնադրվել է 1803 թվականին։ Բազմաթիվ ցուցահանդեսներ են ներկայացվել այստեղ 1805-1825 թվականներին, այնուհետև 1828-1833 թվականը, մինչ միության լուծարումը։ Սթեննարդների ընտանիքի անդամները նրանց նկարները ներկայացնում էին ցուցահանդեսների, բայց նրանք Նորվիչում, նկարչական ոլորտում քիչ կապեր ունեին։ Էմիլին, 1831 թվականին, դառնում է Նորվիչի նկարիչների միության անդամ։ Նա միակն էր իր ընտանիքում ով մշտապես համագործակցեց միության հետ։


=== Ուսուցիչ ===
Էմիլին եղել է նաև նկարչության ուսուցիչ։ Սակայն այս հանգամանքի մասին գրեթե ոչ մի տեղեկություն չկա նրա կենսագրության մեջ։


== Ստեղծագործություններ ==

Էմիլին և նրա զարմուհի Էլուիզ Հարիեթ Սթեննարդը համարվում են իգական սեռի տասնիներորդ դարի Բրիտանացի լավագույն բնանկարիչներ։ Սթեննարդը ստեղծագործական կյանքի վաղ շրջանում ոգեշնչվել է հոլանդացի նկարիչ Հայսեմի և Դե Հիմի աշխատանքներով։ Ծաղկամանների և ծաղիկների պատկերները ավելի շատ պատկանում են Հայսեմին և նրա անստորագիր նկարները վերագրվում են 18-րդ դարի հոլանդացի նկարիչներին։  «Սատկած բադերը», «Նապաստակը զամբյուղով» նկարները վերագրվում են Ժան Վինիքսին։ Նրա «Սատկած բադերը» և «Փարթիջիզ» նկարները նա տեսել է Բրիտանական ինստիտուտում։
Առաջին անգամ իր աշխատանքները ցուցադրել է 1816 թվականին։ 1821 թվականին իր ծաղիկների մի նկարի համար Նորվիչի նկարիչների միության կողմից արժանացել է ոսկե մեդալի։ Իսկ երկրորդ մեդալը, մրգերի նկարի համար, ստացել է մեկ տարի անց։ Երրորդ ոսկե մեդալը նա ստացել է 1828 թվականին «Որսը» նատյուրմորտի համար։ Այն Նորվիչի նկարիչների միությունում ցուցադրվել է որպես «Կյանքից հեռացած կենդանին»։ Նրա երկարատև ստեղծագործական կյանքի ընթացքում, մինչ 82 տարեկանը, նկարել է ծաղկամանով ծաղկեփնջեր, նատյուրմորտներ, որտեղ պատկերված էին մրգեր, որսի կենդանիներ՝ մոնոխրոմ հետին պլանով։
Չնայած Սթեննարդը սովորաբար իր աշխատանքները ցուցահանդեսների է ներկայացրել Նորվիչում, այնուհանդերձ ներկայացնում է նաև Բրիտանական արվեստի թագավորական ասոցացիայում 1824 թվականին և Բրիտանական ինստիտուտում 1823-1825 թվականներին։
Ըստ գրող Ժոզեֆին Ուոլփոլի Եմիլի Սթեննարդի նկարները արտացոլում են «բնական տաղանդ» և «անբասիր գունային զգացողություն»։ Նա տեԽնիկապես ավելի հմտացավ այն տարիներին, երբ արդեն նրա ամուսինը մահացել էր։
Նա իր աշխատանքները ստորագրում էր որպես «տիկին Էմիլի Սթեննարդ»։ Միայն մեկ անգամ է ստորագրել հայրական անվամբ։ Նա իր չգունավորված նկարները նկարում էր բարակ, ջրիկացված ներկով, որը Հոլանդացի նկարիչնեչի ոճով էր։
Նորֆոլքի թանգարանը միակն է Միացյալ Թագավորությունում, որտող գտնվում են նրա նկարների հավաքածուն։ Նկարներից են «Աղավնին ու նապաստակը զամբյուղի մեջ», «Սատկած բադերն ու ճագարը զամբյուղի մեջ» (1853), «Որս, սափոր և մի կապ սոխ» (1847), «Որսը և հրացանը» (1835), «Որսը»(1837), «Որսած թռչուններ», «Ծաղիկներ» և «Վայրի բադ»:
Նրա՝ «Սատկած բադերը սեղանին» նկարի համար, 2017 թվականին վճարվել է £400, «Ծաղիկներ և մրգեր զամբյուղում» նկարի համար՝ £1600, «Տարատեսակ ծաղիկներ», «Թռչունների բույնը և թիթեռնիկը մարմարե հենակին» նկարների համար 2015 թվականին վճարվել է £920, «Թրանկուի գետը» 2010 թվականին՝  £130: Նրա ամենամեծ նկարը, «Մառանում» (52 x 43.2 սմ), վաճառվել է 2010 թվականին, որը արժեցել է £10,000:


== Նշումներ ==


== Ծանոթագրություններ ==


== Գրականություն ==
Cundall Herbert Minton (1920)։ The Norwich School։ London: Geoffrey Holme Ltd 
Dickes William Frederick (1905)։ The Norwich school of painting: being a full account of the Norwich exhibitions, the lives of the painters, the lists of their respecitve exhibits and descriptions of the pictures։ Norwich: Jarrold & Sons Ltd. 
Gray Sara (2009)։ The Dictionary of British Women Artists։ Cambridge: Lutterworth Press 
Hemingway Andrew (1979)։ The Norwich School of Painters 1803-1833։ Oxford: Phaidon։ ISBN 9780714820019 
Hemingway Andrew (1988)։ «Cultural Philanthropy and the Invention of the Norwich School»։ Oxford Art Journal 11 (2): 17–39 
Hill Kate (2016)։ Women and Museums 1850-1914: Modernity and the Gendering of Knowledge։ Cambridge: Manchester University Press։ ISBN 978-0719081156 
Mackie Charles (1901)։ Norfolk Annals: A Chronological Record of Remarkable Events in the Nineteenth Century Vol. 2 (1851–1900)։ Oxford: Norfolk Chronicle։ ISBN 0-7148-2001-6 
Mitchell Peter (1973)։ Great flower painters; four centuries of floral art։ Woodstock, New York: The Overlook Press։ ISBN 0-87951-008-0 
Moore Andrew w. (1988)։ Dutch and Flemish Painting in Norfolk: A history of taste and influence, fashion and collecting։ London: Her Majesty's Stationery Office։ ISBN 0 11 701061 8 
Moore Andrew W. (1985)։ The Norwich School of Artists։ HMSO/Norwich Museums Service 
Nunn Pamela Gerrish (1995)։ Problem Pictures: Women and Men in Victorian Painting։ Scolar Press։ ISBN 9781859281529  
Rajnai Miklos, Stevens Mary (1976)։ The Norwich Society of Artists, 1805-1833: a dictionary of contributors and their work։ Norfolk Museums Service for the Paul Mellon Centre for Studies in British Art 
Vincent Adrian (1992)։ A Companion to Victorian and Edwardian Artists։ David & Charles։ ISBN 1-85149-261-5 
Walpole Josephine (1997)։ Art and Artists of the Norwich School։ Woodbridge: Antique Collectors' Club։ ISBN 1-85149-261-5 
Wright Christopher, Gordon Catherine (2006)։ British and Irish paintings in public collections : an index of British and Irish oil paintings by artists born before 1870 in public and institutional collections in the United Kingdom and Ireland։ New Haven: Yale University Press։ էջեր 790–1։ ISBN 9780300117301 
The Report of the Castle Museum Committee to the Town Council։ Norwich: Edward Burgess։ 1894 
Transactions of the Society, Instituted at London for the Encouragement of Arts, Manufactures and Commerce 39 (2 ed.)։ London: Dodsley, Lockyer։ 1821 


== Արտաքին հղումներ ==
11 works by Emily Coppin Stannard Archived 2019-01-09 at the Wayback Machine. in the Norfolk Museums Collections
Emily Stannard – Suffolk Artists website
Past auction results for works by Emily Stannard from MutualArt, Invaluable Archived 2018-12-04 at the Wayback Machine. and Artnet
Works by Emily Stannard sold by The Leicester Galleries and Bonhams
Examples of labels from Rowney & Forster on the reverse side of paintings by Emily Stannard